 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድብ ጥዕና ዓለም ብዛዕባ ሓዲሽ ዓይነት ኮቪድ 19 ምስ ሰብ መዚ ብሪጣንያ ይዘራረብ ኣሎ 20 ታሕሳስ 2020 ምንጪ ስእሊ, Reuters ውድብ ጥዕና ዓለም ብዛዕባ እቲ ኣብ ዓባይ ብሪርጣንያ ተራእዩ ዝተባህለ ፍሉይ ዓይነት ኮቪድ 19 ኣመልኪቱ ምስ ሰብ መዚ ዓባይ ብሪጣንያ ብቕርበት ይሰርሕ ምህላዉ ሓቢሩ ጥልያን ኣብ እዋን በዓል ልደትን ሓድሽ ዓመትን ዕጽዋ ኣዊጃ ኣመሪካ ሞዴርና ዝተባህለ ካልኣይ ክታበት ኮሮናቫይረስ ኣብ ጥቕሚ ክውዕል ኣጽዲቓ እቲ ኣብ ዓባይ ብሪጣንያ ተራእዩ ዝተባህለ ሓዲሽ ዓይነት ኮቪድ 19 ብቕልጡፍ ዝላባዕ ኮይኑ ምስቲ ኣቐዲሙ ዝጸንሐ ዓይነት ኮቪድ 19 ብምውድዳር ግን ቀታሊ ኣይኮነን ተባሂሉ ኣሎ ሎንደን እትርከቦ ዝበዝሐ ክፋል ደቡባዊ ምብራቕ ዓዲ እንግሊዝ ኣብ ትሕቲ ምሉእ ዕጽዋ ክኣቱ እንከሎ ነዚ ብቕቅልጡፍ ዝላባዕ ዘሎ ሓዲሽ ዓይነት ኮቪድ 19 ንምግታእ ዝተረረ ዕጽዋ ክእወጅ ምኻኑ እዩ ዝንገር ሆላንድ ብወገና ብሰንኪ እዚ ኣብ ዓባይ ብሪጣንያ ተራእዩ ዘሎ ሓዲሽ ዓይነት ኮቪድ 19 ናብ ዓባይ ብሪጣንያ ዝግበር በረራታት ካብ ትማሊ ሰንበት ደው ኣቢላቶ ኣላ እቲ ሆላንድ ደው ኣቢላቶ ዘላ በረራ ካብ ትማሊ ሰንበት ተግባራዊ ኮይኑ ብውሕዱ ክሳብ 1 ጥሪ 2021 ከምዝቕጽል እውን መንግስቲ ሆላንድ ኣፍሊጡ ኣሎ መንግስቲ ሆላንድ ነዚ ዝገበረሉ ምኽንያት ሓደ ካብቶም ካብ ዓባይ ብሪጣንያ ኣብ መጀመርታ እዚ ወርሒ ዝመጽአ ዜጋኣ ካብቲ ኣብ ዓዲ ኢንግሊዝ ዝተራእየ ሓዲሽ ዓይነት ቫይረስ ተመሳሳሊ ዓይነት ኮቪድ 19 ስለዝተረኸቦዩ መንግስቲ ሆላንድ ሃገራት ኣውሮጳዊ ሕብረት እዚ ሓዲሽ ዓይነት ኮቪድ 19 ንኸየስፋሕፍሕ ብሓባር ኮይነን ክሰርሓ ጻውዒት ኣቕሪቡ ኣሎ ብዛዕባ እዚ ሓዲሽ ዓይነት ኮቪድ 19 እንታይ ዝተፈልለጠ ነገር ኣሎ? 